Päivi (albumi)

Päivi on suomalaislaulaja Päivin debyyttialbumi vuodelta 1977. Albumin tunnetuin kappale on Paul Fagerlundin diskoversioksi sovittama Toivo Kärjen ”Liljankukka”. 

Kärjen jatkosodan aikana Syvärillä säveltämän ja Kerttu Mustosen sanoittaman tangon  täysin uudenlainen versio kuvasti laajemminkin suomalaisessa viihdemusiikissa 1970-luvulla tapahtunutta aikakauden muutosta; viimeistään tällöin iskelmän voi sanoa vastanneen diskon haasteeseen. Samana vuonna tapahtui myös merkittävä sukupolvenvaihdos, kun Kärki siirrettiin eläkkeelle Finnlevyn kotimaisen tuotannon päällikön paikalta ja esiin astuivat seuraavan sukupolven nimet. Gronow, Lindfors & Nyman, 2004, s. 293. 

Levytuottaja Vexi Salmi kertoi Ilta-Sanomien haastattelussa vuonna 2010 ”Liljankukka”-kappaleen sovituksesta: ”Topi (Toivo Kärki) antoi tehdä omille sävellyksilleen mitä vain. Sovituksen kuultuaan hän hymähti tyypilliseen tapaansa 'tjah, voihan sen noinkin tehdä'. Sävy oli kuitenkin positiivinen.” Edelleen Salmen mukaan Fagerlundin sovituksen poikkeuksellisia sävelkulkuja sisältäneiden jousiosuuksien soittamiseen tarvittiin Helsingin kaupunginorkesterin viulistit, jotka joutuivat harjoittelemaan kaksi päivää ennen kuin heidän osuutensa kappaleesta voitiin äänittää.Kalervo Kärki: Sydämeni sävel: Toivo Kärki ja hänenmusiikkinsa, s. 728. Helsinki: Mediapinta Oy, 2015. 

Albumi julkaistiin Finnlevy-levymerkillä LP-levynä ja C-kasettina. Albumista ei ole toistaiseksi julkaistu CD-levypainosta.

 Kappaleet 
Kaikki kappaleet sanoittanut/suomentanut Vexi Salmi ja sovittanut Paul Fagerlund, ellei toisin mainita.

 A-puoli 







 B-puoli 







 Tuotanto 
 Birgit Pulkkinen – kansi
 Heikki Savolainen – kuva
 Finnlevy-studiot – äänitys
 Vexi Salmi – tuottaja
 Esa Nieminen – tuottaja 

Lähteet

Luokka:Vuoden 1977 esikoisalbumit
Luokka:Päivi Kautto-Niemen albumit
Luokka:Vexi Salmen tuottamat albumit